  Майя Бывальцева Удмуртиын финн-угор калыкъёслэн «Воршуд» калыккуспо фестивалязы пыриськыны мылкыд карисьёслэсь куриськонъёссэс кутыны кутскизы. Ужад 2020-тӥ арын 17-21 куарусёнэ ортчоз. Со сярысь элькунысь лулчеберетъя министерстволэн пресс-службаез ивортэ. Таяз арын фестиваль вашкала инструментъёслы но кырӟанлы сӥземын но Удмуртилэн кунлыкезлы 100 ар тырмонлы тупатэмын «Воршуд» фестивале Удмуртиысь но финн-угор калыкъёс тросэн улон мукет Росси улосвылъёсысь ас мылкыдъя люкам но ӧнерлыко коллективъёссы, нимаз быдэстӥсьёс, кудъёсыз калык йылолъёсты зэмос возьматыны, финн-угор калыкъёслэсь аспӧртэм сямъёссэс утьыны быгато. Фестивале пыриськисьёслэн арлыдзы 16-40 арес луыны кулэ. Коллективъёсын нылпиос но луыны быгато, но вань пыриськисьёс пӧлысь 10 процентэзлэсь трос медаз луэ. Коллективъёс куинь концерт программа дасяны кулэ: тодматскон (5 минутозь), фестивалез усьтонын возьматон (7 минутозь), Удмуртиысь муниципал кылдытэтъёсын пумиськонъёслы 30 минутъем возьматон. Фестивале пыриськисьёс улэп крезьгур улсын программазэс быдэстыны кулэ. Фестиваль улсын творчествоя коллективъёслэн кивалтӥсьёссы понна финн-угор калыкъёслэсь вашкала лулчеберетсэс азинтон ужпумъёсъя котырес ӝӧк сьӧрын кенешон радъяськоз «Воршудэ» пыриськыны малпасьёслы 24-тӥ пӧсьтолэзёзь электрон амалэн  кулэ. Фестивальлэн валатэтэныз (положениез)  тодматскыны луоз. Тодэ вайытом, гудырикошконэ Ижкарын туала калык лулчеберетъя «Тангыра» фестиваль ортчытыны чаклало.  Тегъёс: Лулчеберет Ижкар фестиваль финн-угоркалыкъёс Удмуртилэнкунлыкезлы100ар 100ар  